Püha perekond

**Püha perekond** (itaalia keeles *Sacra Familia*) on katoliku traditsioonis Jeesuslaps koos ema Maarja ja võõrasisa Joosepiga. Kristlikus kunstis on see pildisüžee, milles on kujutatud neitsi Maarjat koos Jeesuslapse ja Joosepiga. Vahel võivad stseeni olla lisatud ka püha Anna ja Joakim või püha Eliisabet ja väike Ristija Johannes Jeesuse mängukaaslasena.

Katoliku kirik tähistab püha perekonna tähtpäeva esimesel pühapäeval pärast jõulupühi. Perekonna Egiptusse põgenemise meenutamiseks pühitseti püha juba väga varakult kopti kirikus. Läänekirikus hakati püha perekonna püha tähistama alates 17. sajandist, esialgu mitteametlikult, ja institutsioonilise kinnituse sai püha 1921. aastal paavst Benedictus XV ajal.

## Motiivi ajaloost
Kolmeliikmelise püha perekonna motiiv ilmus kunsti kõigepealt Kristuse sünni stseenides ja narratiivsetes piltides põgenemisest Egiptusse. Keskaja kunstis tuli püha perekonna kujutamist ette pigem harva ja erandlikult. Esimesed taolised kujutised on loodud 14. sajandi Itaalias, kuid eriti armastatud oli see süžee 15. ja 16. sajandil.

16. ja 17. sajandil lisati Maarjale Jeesusega ja Joosepile sagedasti väike Ristija Johannes ja tema ema, Maarja sugulane Eliisabet. Kolmeliikmeline püha perekond oli alates 16. sajandist roomakatoliku maades illustreerija vastureformatsiooni ideele "maapealsest kolmainsusest", mis pidi peegeldama taevast püha kolmainsust. 17. sajandi Prantsusmaa, Hispaania ja Flandria kunstis kujutati neid gruppe ka koos ühel maalil.

### Itaalias
Püha perekonna teemat maalisid mitu korda Andrea Mantegna, Antonio da Correggio, Domenico Beccafumi, Giulio Romano, Lorenzo Lotto.
* "Parte Guelfa püha perekond". Luca Signorelli, 1490. Uffizi galerii
* "Püha perekond püha Anna ja Ristija Johannesega. Andrea Mantegna, 1495–1500. Dresden, Gemäldegalerie
* "Püha perekond ja donaatorid". Vittore Carpaccio, 1505
* "Püha perekond" / "Doni tondo" / "Doni madonna". Michelangelo, 1507. Uffizi galerii
* "Püha perekond püha Elisabeti ja Ristija Johannesega". Correggio, 1510
* "Püha perekond püha Hieronymusega". Correggio, 1515
* "Püha perekond". Raffael, 1518. Louvre

### Põhja pool Alpe
Albrecht Düreri graafikasse ilmus püha perekonna motiiv enne selleteemalisi maale, juba 15. sajandi lõpus. Umbes 1500. aastast pärineb väike tahvelmaal püha Bartolomeuse altari meistrilt, millel on teemat kujutatud kompositsiooniliselt uudselt ja värskelt, ainult portreedena. Joos van Cleve kasutas oma kompositsioonis mitmel korral eeskujuna Jan van Eycki Lucca madonnat, millele ta lisas aknast vaatava püha Joosepi kuju. Veel maalisid seda teemat mitu korda Bernhard Strigel, nn Frankfurdi meister, Hans Baldung Grien, Lucas Cranach vanem, Albrecht Altdorfer.

## Pildid

Psalterium Feriatum Cod Don 309 149.jpg|Jeesuse templisseviimine initsiaalil, vanem mees on templi preester. Käsikiri Hildesheimist, u 1235
Giotto di Bondone - No. 18 Scenes from the Life of Christ - 2. Adoration of the Magi - WGA09195.jpg|Püha perekond kuningate kummardamise stseenil. Giotto di Bondone, 1304-1306
Dijon (21) Musée des Beaux-Arts - Retable de la crucifixion 15.jpg|Põgenemine Egiptusse. Osa Dijoni altarist, Melchior Broederlam, u. 1398
15th-century unknown painters - The Holy Family with Angels - WGA23769.jpg|Püha perekond inglitega. Tundmatu saksa meister, u 1425
Rogier van der Weyden - Bladelin Triptych - The Nativity.jpg|Jeesuse sündimine. Osa nn Middelburgi altarist, Rogier van der Weyden, 1448
Signorelli, sacra famiglia di parte guelfa, uffizi, diam. 124 cm.jpg|Parte Guelfa püha perekond. Luca Signorelli, 1490
Albrecht Dürer - The Holy Family with the Butterfly - 1925.73 - Cleveland Museum of Art.tif|Püha perekond kiiliga. Albrecht Dürer, 1495, gravüür.
Fol. 159v - Joseph Marie et l'Enfant.jpg|Miniatuur pühast perekonnast Anne de Bretagne'i tundideraamatus, 1503–1508, Jean Bourdichon
Bernhard Strigel - Holy Family - WGA21884.jpg|Püha perekond. Bernhard Strigel, 1505
Michelangelo- Tondo Doni - tone corrected.jpg|Doni madonna. Michelangelo, 1507
Albrecht Dürer - De heilige familie - 2447 (OK) - Museum Boijmans Van Beuningen.jpg|Püha perekond. Albrecht Dürer, 1509
La Sainte Famille, Paris, Musée de Cluny.jpg|Polükroomne puuskulptuur umbes 1510. aastaist. Pariis, Musée de Cluny
Raffael 050.jpg|Püha perekond koos püha Eliisabeti ja Ristija Johannesega / Canigiani püha perekond. Raffael, 1507
Joos van Cleve - The Holy Family (Metropolitan Museum of Art).jpg|Joos van Cleve maalil on Jan van Eycki "Lucca madonnale" lisatud püha Joosep. U 1512, Metropolitani Kunstimuuseum.
The Holy Family - Rafael.jpg|[François I püha perekond. Raffael ja abilised, 1518
Lotto, sacra famiglia, angeli e santi louvre.jpg|Püha perekond koos Ristija Johannese perekonnaga. U 1536, [Lorenzo Lotto
El Greco 028.jpg|Püha perekond püha Annaga. El Greco, 1595


## Vaata ka
* Püha hõimkond
* Anna ise kolmas

## Viited

## Välislingid
* The Holy Family: Jesus, Mary, and Joseph. - christianiconography.info